Ελληνικές αυτοδιοικητικές εκλογές 1907

Οι ελληνικές αυτοδιοικητικές εκλογές 1907 πραγματοποιήθηκαν την Κυριακή 1 Ιουλίου του 1907 σε όλη την τότε ελληνική επικράτεια, της οποίας τα προς βορρά σύνορα περιορίζονταν εκείνη την εποχή έως και τη Θεσσαλία (πλην της Ελασσόνας), ενώ εκτός εθνικού κορμού βρίσκονταν ακόμη τα Δωδεκάνησα, τα λοιπά νησιά του Αιγαίου (πλην Κυκλάδων) και η Κρήτη. Στις δημοτικές εκλογές του 1907 χρησιμοποιήθηκε για τελευταία φορά το πολύπλοκο σύστημα ψηφοφορίας δια "σφαιριδίου", το οποίο αντικαταστάθηκε στη συνέχεια με την καθιέρωση εκλογικού βιβλιαρίου και ψηφοδέλτιου. Αιματηρά επεισόδια με νεκρούς και τραυματίες σημειώθηκαν σε αρκετές περιοχές, ως αποτέλεσμα των έντονων πολιτικών παθών που επικρατούσαν.Φύλλο εφημερίδας "Εμπρός" της 2-7-1907, σελ 3: "Αιματηρά συμπλοκή εις τας Πάτρας-Εκλογικαί συμπλοκαί εις τας επαρχίας" Στην Αθήνα επικράτησε για τρίτη συνεχόμενη φορά ο Σπυρίδων Μερκούρης με 10.710 "λευκάς" ψήφους, έναντι 7.825 ψήφων του μοναδικού αντιπάλου του Άγ. Πυρρή, επί συνόλου 18.196 ψηφισάντων. Ο Πυρρής δεν αναγνώρισε το αποτέλεσμα καταγγέλοντας νοθείαΕφημερίδα "Εμπρός", φύλλο Δευτέρας 9 Ιουλίου 1907: "Το χθεσινόν συλλαλητήριον των Πυρρικών" Στον Πειραιά εκλέχθηκε ο Δημοσθένης Ομηρίδης Σκυλίτσης με 4.522 ψήφους, έναντι 3.742 ψήφων του Θεόδωρου Ρετσίνα, 3.634 του Παύλου Δαμαλά και 2.646 του Δημ. Μπινιάρη (αναφερόμενο σύνολο ψηφισάντων: 9.231) Στην Πάτρα επανεκλέχθηκε(όπως στα 1899 και 1903) ο Δημήτριος Βότσης (4.880 ψήφοι), ενώ στην Κέρκυρα κέρδισε το δήμο ο Δημήτριος Κόλλας. Σε Πύργο, Μεσολόγγι, Χαλκίδα και Αιτωλικό δήμαρχοι αναδείχθηκαν οι Χρ. Στεφανόπουλος, Σπυρίδων Στάικος, Μιχαήλ Κακαράς και Αθανάσιος Μπάφας, αντίστοιχα.
Στις 6 Απριλίου 1908, σε επαναληπτική εκλογή στον δήμο Θρονίου της Λοκρίδας εξελέγη δήμαρχος ο Εμμ. Κουλτόπουλος."ΝΕΟΣ ΔΗΜΑΡΧΟΣ", Νέον Άστυ, φύλλο 8ης Απριλίου 1908, σελ. 2.

 Πηγές 
 Πρωτοσέλιδο εφημερίδας "Εμπρός", του φύλλου της Δευτέρας 2 Ιουλίου 1907 με τίτλο: "Τα αποτελέσματα των εκλογών καθ' όλον το κράτος"(βλέπε και σελ. 3 & 4)

 Παραπομπές 

1907